ການຊະນະຕຳແໜ່ງ ສະພາສູງໃນລັດ ຈໍເຈຍ ຂອງພັກເດໂມແຄຣັດ ແມ່ນສຳຄັນ ຕໍ່ແຜນນະໂຍບາຍຂອງ ທ່ານ ໄບເດັນ
ຜູ້ທີ່ຖືກເລືອກເປັນປະທານາທິບໍດີຄົນໃໝ່ ທ່ານ ໂຈ ໄບເດັນ ແມ່ນຍັງທຳການໂຄສະນາຫາສຽງຢູ່. 
ລັດ ຈໍເຈຍ ຢູ່ພາກໃຕ້ຂອງ ສະຫະລັດ ຈະມີບົດບາດທີ່ສຳຄັນໃນການເມືອງແຫ່ງຊາດຂອງ ສະຫະ ລັດ ໃນເວລາທີ່ບັນດາຜູ້ລົງຄະແນນສຽງໄປປ່ອນບັດເລືອກຕັ້ງໃນເດືອນມັງກອນ ເພື່ອຕັດສິນການແຂ່ງຂັນຂັ້ນຊີ້ຂາດສະພາສູງ ສະຫະລັດ ສອງຕຳແໜ່ງ ນັກຂ່າວວີໂອເອ ປະຈຳລັດຖະສະພາ ແຄເທີຣິນ ກິບສັນ (Katherine Gypson) ມີລາຍງານ ກ່ຽວກັບ ການເລືອກຕັ້ງທີ່ຈະຕັດສິນຊີ້ຂາດຄວາມດຸ່ນດ່ຽງຂອງອຳນາດໃນລັດຖະສະພາ ສະຫະລັດ ສຳລັບສອງປີຂ້າງໜ້າ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນ ດັບຕໍ່ໄປ ຜູ້ທີ່ຖືກເລືອກເປັນປະທານາທິບໍດີຄົນໃໝ່ ທ່ານ ໂຈ ໄບເດັນ ແມ່ນຍັງທຳການໂຄສະນາຫາສຽງຢູ່ ທ່ານ ໂຈ ໄບເດັນ ຜູ້ທີ່ຖືກເລືອກເປັນປະທານາທິບໍດີຄົນໃໝ່ກ່າວວ່າ “ພວກເຮົາມີວຽກຫຼາຍຢ່າງຕ້ອງເຮັດ ແລະ ຂ້າພະເຈົ້າມີແຜນທີ່ຈະເຮັດວຽກໃນທັນທີ ຂ້າພະເຈົ້າຕ້ອງການສະມາຊິກສະພາສູງສອງຄົນຈາກລັດນີ້ ຜູ້ທີ່ຢາກເຮັດວຽກບາງຢ່າງໃຫ້ແລ້ວ ” ສະໜັບສະໜູນຜູ້ລົງແຂ່ງຂັນເອົາຕຳແໜ່ງສະພາສູງສັງກັດພັກເດໂມແຄຣັດ ອາຈານ ຣາຟາແອລ ວໍນັອກ… ແລະ ທ່ານ ຈອນ ອອສຊອຟ ທັງສອງທ່ານຈະຕ້ອງໄດ້ເອົາຊະນະສະມາຊິກສະພາສູງສັງກັດພັກຣີພັບບລີກັນ ທ່ານ ເດວິດ ເພີດູ ແລະ ທ່ານນາງ ແຄລລີ ເລັຟເລີ ສະນັ້ນພັກເດໂມແຄຣັດ ຈຶ່ງຈະສາມາດຄວບຄຸມສະພາສູງ ດ້ວຍການລົງຄະແນນສຽງຕັດສິນຂອງຜູ້ທີ່ຖືກເລືອກເປັນຮອງປະທານາທິບໍດີ ທ່ານນາງ ຄາມາລາ ແຮຣິສ ຖ້າເຂົາເຈົ້າຜ່າຍແພ້, ພັກຣີພັບບລີກັນຈະຮັກສາສຽງສ່ວນຫຼາຍ ແລະ ທ່ານ ໄບເດັນ ຈະມີອຳ ນາດທາງການເມືອງໜ້ອຍຫຼາຍໃນລັດຖະສະພາທີ່ ແຄັບປິຕອລ ຮິລ ທ່ານນາງ ເຄຊີ ເບີແກັດ ຈາກມະຫາວິທະຍາໄລ ຈອຣ໌ຈ ວໍຊິງຕັນ ກ່າວວ່າ “ເລື່ອງກໍແມ່ນວ່າຢູ່ສອງຟາກຂອງສະພາ, ຄະແນນທີ່ຕ່າງກັນແມ່ນນ້ອຍເປັນປະຫວັດການ, ສະນັ້ນເຂົາເຈົ້າບໍ່ສາມາດທີ່ຈະສູນເສຍຈັກຄະແນນສຽງຈາກກຸ່ມຜູ້ນຳພັກການເມືອງພັກໃດ ເພື່ອອອກກົດໝາຍນິຕິບັນຍັດ ມັນຈະເປັນການແຂ່ງຂັນທີ່ຍາກຫຼາຍ ” ຍ້ອນການເລືອກຕັ້ງໃນເດືອນພະຈິກທີ່ຜ່ານມາບໍ່ສາມາດທີ່ຈະຫາຜູ້ຊະນະເລີດຢ່າງເດັດຂາດໃນ ລັດ ຈໍເຈຍ, ການແຂ່ງຂັນຂັ້ນຊີ້ຂາດດັ່ງກ່າວນັ້ນ ໄດ້ກາຍເປັນຈຸດສົນໃຈຂອງປະເທດ ອະດີດປະທານາທິບໍດີ ບາຣັກ ໂອບາມາ ກ່າວວ່າ “ລັດ ຈໍເຈຍ ຈະເປັນຜູຸ້ຕັດສິນຊີ້ຂາດເສັ້ນທາງ ໃນການເປັນປະທານາທິບໍດີ ຂອງທ່ານ ໄບເດັນ ” ແຕ່ເດີມພັນແມ່ນສູງຫຼາຍສຳລັບສອງຝ່າຍ ສະມາຊິກສະພາສູງ ທ່ານ ເດວິດ ເພີດູ ສັງກັດພັກຣີພັບບລີກັນ ກ່າວວ່າ “ຂ້າພະເຈົ້າຄິດວ່າ ພະ ເຈົ້າໄດ້ເຮັດໃຫ້ພວກເຮົາຢູ່ໃນສະຖານະການດຽວນີ້ ເພື່ອລຸກຂຶ້ນ ແລະ ບອກໂລກໃຫ້ຮູ້ ກ່ຽວກັບ ສິ່ງທີ່ ອາເມຣິກາ ຈະເປັນສຳລັບ 50 ຫາ 100 ປີຂ້າງໜ້າ ” ບັນດາຜູ້ລົງແຂ່ງຂັນສັງກັດພັກຣີພັບບລີກັນ ໄດ້ສັນຍາວ່າເຂົາເຈົ້າຈະເປັນຜູ້ປ້ອງກັນທຳນຽບຂາວ ແລະ ສະພາຕໍ່າຂອງພັກເດໂມແຄຣັດ ສະມາຊິກສະພາສູງທ່ານນາງ ແຄລລີ ເລັຟເລີ ສັງກັດພັກຣີພັບບລີກັນ ກ່າວວ່າ “ຂ້າພະເຈົ້າຮູ້ວ່າ ພວກເຮົາຈະຮັກສາສະຖານະພາບໃນປັດຈຸບັນໄວ້ໄດ້ ເພາະວ່າບໍ່ມີໃຜຢາກໄດ້ວາລະແຜນການ ຂອງພວກຝ່າຍຊ້າຍຫົວຮຸນແຮງ ” ປະທານາທິບໍດີ ທຣຳ ໄດ້ຈັດການໂຮມຊຸມນຸມສຳລັບທ່ານ ເພີດູ ແລະ ທ່ານ ນາງ ເລັຟເລີ ໃນຂະນະທີ່ກ່າວອ້າງຢ່າງບໍ່ຖືກຕ້ອງວ່າທ່ານໄດ້ເອົາຊະນະທ່ານ ໂຈ ໄບເດັນ ໃນລັດ ຈໍເຈຍ ປະທານາທິບໍດີ ດໍໂນລ ທຣຳ ກ່າວວ່າ “ມັນຖືກສໍ້ໂກງ ” ການກ່າວອ້າງຕ່າງໆ ກ່ຽວກັບ ການສໍ້ໂກງດັ່ງກ່າວນັ້ນ ອາດກີດກັ້ນຜູ້ສະໜັບສະໜູນຂອງທ່ານປະ ທານາທິບໍດີຈາກການອອກມາລົງຄະແນນສຽງ ທ່ານນາງ ຄາປຣີ ຄາຟາຣີ ຈາກມະຫາວິທະຍາໄລ ອາເມຣິກັນ ກ່າວວ່າ “ຖ້າຜູ້ສະໜັບສະໜູນຂອງ ທ່ານ ທຣຳ ນັ່ງຢູ່ບ້ານ ແລະ ເວົ້າວ່າ “ທຸກຢ່າງຖືກສໍ້ໂກງ, ມັນບໍ່ຄຸ້ມຄ່າທີ່ຈະເຂົ້າຮ່ວມໃນຂະບວນ ການດັ່ງກ່າວ ພວກເຮົາຈະສູດມົນແທນທີ່ຈະໄປລົງຄະແນນສຽງ ເພາະວ່ານີ້ແມ່ນການຫຼວກລວງ, ແລະ ນັ້ນຈະທຳລາຍໂອກາດຂອງພັກຣີພັບບລີກັນ ” ການນັບຄະແນນສຽງດ້ວຍມືໄດ້ຢືນຢັນໄຊຊະນະຂອງທ່ານ ໄບເດັນ ໃນລັດ ຈໍເຈຍ ເກືອບ 12,000 ຄະແນນ, ເປັນຄະແນນທີ່ໃກ້ກຽງກັນທີ່ໄດ້ສະແດງໃຫ້ເຫັນວ່າລັດ ທີ່ສະໜັບສະໜູນພັກຣີພັບບລີກັນຕາມປະຫວັດສາດນັ້ນ ແມ່ນບໍ່ພິກປີ້ນໄດ້ຢ່າງງ່າຍດາຍ ທ່ານນາງ ຄາປຣີ ຄາຟາໂຣ ກ່າວວ່າ “ເພື່ອທີ່ພັກເດໂມແຄຣັດຈະປະສົບຄວາມສຳເລັດໃນເດືອນມັງກອນນັ້ນ, ເຈົ້າຕ້ອງມີສະມາຊິກພັກຣີພັບບລີກັນ ທີ່ມີແນວທາງເປັນກາງ ຫຼື ປານກາງໄປເຂົ້າຂ້າງ ” ການລົງຄະແນນສຽງກ່ອນກຳນົດ ແມ່ນໄດ້ເລີ່ມຂຶ້ນແລ້ວ ກ່ອນວັນເລືອກຕັ້ງ ໃນວັນທີ 5 ມັງກອນ 2021 President-elect Joe Biden still on the campaign trail… … Supporting Senate Democratic candidates Reverend… … and Jon Ossoff